
HOTĂRÂRE

cu privire la situațiile financiare pentru perioada ianuarie-septembrie 2015
În conformitate cu prevederile art. 58 lit. c) din Codul audiovizualului al Republicii Moldova, cap. VI, pct. 1-3, cap. VII, pct. 1-3 din Statutul Instituţiei Publice Naţionale a Audiovizualului Compania „Teleradio-Moldova”, aprobat prin Hotărârea Consiliului de Observatori nr. 87 din 30.08.2013 şi în baza p. 42 lit. d) din Regulamentul Consiliului de Observatori al Instituţiei Publice Naţionale a Audiovizualului Compania „Teleradio-Moldova”, aprobat prin Hotărârea Consiliului de Observatori nr.1/3 din 09.02.2007, modificat prin Hotărârea  Consiliului de Observatori nr. 11 din 17.03.2015 
Consiliul de Observatori

HOTĂRĂŞTE:
1. Se ia act de Situațiile financiare pentru perioada ianuarie-septembrie 2015:
· Venituri și cheltuieli clasificate după natură;
· Bilanțul;

· Situația de profit și pierdere;
· Situația modificărilor capitalului propriu;

· Situația fluxurilor de numerar.

2. Până la data de 24 decembrie 2015, Președintele IPNA Compania ”Teleradio-Moldova” va prezenta Consiliului de Observatori spre aprobare Politicile de contabilitate pentru anul 2016, Standarde Internaționale de Raportare Financiară.
3. Până la data de 01 decembrie 2015, Președintele IPNA Compania ”Teleradio-Moldova” va prezenta Consiliului de Observatori explicarea detaliată de formare a creanțelor curente care constituie 2725,1 mii lei, anexând acte justificative.
4. Se recomandă Președintelui IPNA Compania ”Teleradio-Moldova” înaintarea CO a propunerilor de modificare a bugetului IPNA Compania „Teleradio-Moldova” pentru anul 2015.
5. Prezenta hotărâre intră în vigoare la data adoptării.
Prezenta hotărâre a fost adoptată cu votul a 7 membri ai Consiliului de Observatori prezenți la ședință PRO (D. Deleu; P.Grozavu, L. Călugăru; L. Gurez; S. Nistor; L. Vasilache; V. Țapeș).

